b'\n_START_ARTICLE_\nPekka Vihervuori\n_START_PARAGRAPH_\nAimo Pekka Vihervuori (s. 25. elokuuta 1950 Helsinki) on suomalainen tuomari, joka toimi Korkeimman hallinto-oikeuden presidenttin\xc3\xa4 vuosina 2012\xe2\x80\x932018._NEWLINE_Koulutukseltaan Vihervuori on oikeustieteen tohtori ja maatalous- ja mets\xc3\xa4tieteiden maisteri. Vihervuori aloitti korkeimman hallinto-oikeuden m\xc3\xa4\xc3\xa4r\xc3\xa4aikaisena hallintoneuvoksena 1997 ja nimitettiin tuomioistuimen varsinaiseksi j\xc3\xa4seneksi 1998. Ennen presidentiksi nimitt\xc3\xa4mist\xc3\xa4 h\xc3\xa4n toimi KHO:n ensimm\xc3\xa4isen jaoston varapuheenjohtajana._NEWLINE_Ennen nimityst\xc3\xa4 korkeimman hallinto-oikeuden j\xc3\xa4seneksi Vihervuori toimi Teknillisen korkeakoulun, Lapin yliopiston ja Turun yliopiston professorina, Helsingin ja Turun yliopiston apulaisprofessorina, lains\xc3\xa4\xc3\xa4d\xc3\xa4nt\xc3\xb6neuvoksena oikeusministeri\xc3\xb6ss\xc3\xa4 sek\xc3\xa4 eri teht\xc3\xa4viss\xc3\xa4 Vesihallituksessa. H\xc3\xa4n on julkaissut runsaasti kirjoja ja tieteellisi\xc3\xa4 artikkeleita ymp\xc3\xa4rist\xc3\xb6-, kiinteist\xc3\xb6- ja hallinto-oikeuden aloilta._NEWLINE_Vihervuori on toiminut Suomalaisen Lakimiesyhdistyksen ja Korkeimpien oikeuksien tuomareiden yhdistyksen puheenjohtajana. Vihervuori on Olga ja Kaarle Oskari Laitisen s\xc3\xa4\xc3\xa4ti\xc3\xb6n hallituksen ja Suomalaisen tiedeakatemian j\xc3\xa4sen sek\xc3\xa4 Lakimies-lehden toimitusneuvoston puheenjohtaja.'